****

**MESTO STARÁ ĽUBOVŇA**

**Mestský úrad, Obchodná 1, 064 01 Stará Ľubovňa**

Predkladateľ návrhu VZN Oddelenie výstavby, územného rozvoja a životného prostredia MsÚ v zmysle odporúčania Komisie výstavby, regionálneho rozvoja a životného prostredia pri MsZ navrhuje zmenu návrhu VZN č. 62 o spôsobe náhradného zásobovania vodou, náhradného odvádzania odpadových vôd a o zneškodňovaní obsahu žúmp na území mesta Stará Ľubovňa vyveseného dňa 16.11.2017, a to tak, že čl. 6 sa mení nasledovne:

**„Článok 6**

**Zodpovednosť za porušenie povinností**

1. Tomu, kto ako prevádzkovateľ verejného vodovodu alebo verejnej kanalizácie porušil povinnosť zabezpečiť náhradné zásobovanie obyvateľstva pitnou vodou alebo náhradné odvádzanie odpadových vôd podľa § 32 ods. 3 zákona o verejných vodovodoch a verejných kanalizáciách, okresný úrad v zmysle § 39 ods. 1 písm. e) zákona o verejných vodovodoch a verejných kanalizáciách uloží pokutu od 99 eur do 16 596 eur.
2. V prípade, ak sa fyzická osoba dopustí priestupku podľa § 40 ods. 1 písm. j) zákona o verejných vodovodoch a verejných kanalizáciách tým, že poruší toto VZN, okresný úrad v zmysle § 40 ods. 2 písm. c) zákona o verejných vodovodoch a verejných kanalizáciách uloží pokutu za takýto priestupok od 16 eur do 331 eur.
3. V prípade, ak sa právnická osoba alebo fyzická osoba – podnikateľ dopustí správneho deliktu tým, že poruší toto VZN, Mesto v zmysle § 27b zákona č. 369/1990 Zb. o obecnom zriadení uloží pokutu za tento správny delikt do 6 638 eur.
4. Mesto pri ukladaní pokuty prihliada na závažnosť, spôsob, trvanie a následky protiprávneho konania, na porušenie viacerých povinností a na opakované porušenie povinností. Pokutu možno uložiť do jedného roka odo dňa, keď sa Mesto dozvedelo o porušení povinnosti, najneskôr však do troch rokov odo dňa porušenia povinnosti. Výnosy pokút sú príjmom rozpočtu mesta.“

V Starej Ľubovni dňa 6.12.2017

..........................................

**Michal Sovič**

**vedúci oddelenia výstavby, územného rozvoja a ŽP, v. z.**