

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXX/2017**

**Dňa: 14.12.2017**

**K bodu programu:** **č. 16**

**Názov materiálu: Projekt "Cyklodoprava v meste Stará Ľubovňa" - schválenie podania žiadosti o nenávratný finančný príspevok a spolufinancovania projektu**

**Materiál obsahuje**: Uznesenie MsR

Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

samostatný odborný referent, Projektový referát a ŠFRB

**M a t e r i á l p r e r o k o v a n ý**

* na zasadnutí MsR dňa 05.12.2017.

Prijaté uznesenie č. 599.

Mestská rada v Starej Ľubovni po prerokovaní predloženého materiálu

1. **o d p o r ú č a   MsZ**

prerokovať a schváliť:

1. predloženie ŽoNFP za účelom realizácie projektu **„Cyklodoprava v meste Stará Ľubovňa“** realizovaného v rámci výzvy Ministerstva pôdohospodárstva a rozvoja vidieka SR kód výzvy: IROP-PO1-SC122-2016-15, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015-2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške 16.027,99 €;
4. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie ŽoNFP za účelom realizácie projektu **„Cyklodoprava v meste Stará Ľubovňa“** realizovaného v rámci výzvy Ministerstva pôdohospodárstva a rozvoja vidieka SR kód výzvy: IROP-PO1-SC122-2016-15, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015-2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške 16.027,99 €;
4. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**D ô v o d o v á s p r á v a**

Ministerstvo pôdohospodárstva a rozvoja vidieka SR vyhlásilo dňa 21.12.2016 *Výzvu na predkladanie ŽoNFP zameranú na zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb*, č. výzvy IROP-PO1-SC122-2016-15.

Mesto Stará Ľubovňa plánuje podať ŽoNFP v termíne uzavretia hodnotiaceho kola č. 4 stanoveného na 21.12.2017.

Jednou z podmienok poskytnutia príspevku je podmienka finančnej spôsobilosti žiadateľa na spolufinancovanie projektu. V prípade subjektov územnej samosprávy žiadateľ preukazuje finančnú spôsobilosť uznesením (výpisom z uznesenia) zastupiteľstva mesta.

Financovanie celkových oprávnených výdavkov projektu bude realizované v súlade s pravidlami stanovenými v platnej Stratégii financovania EŠIF, a to nasledovne:

* 85 % Európsky fond regionálneho rozvoja,
* 10 % Štátny rozpočet,
* 5 % spolufinancovanie zo zdrojov žiadateľa.

Zámerom Mesta Stará Ľubovňa je vybudovanie cyklochodníka s asfaltovým povrchom o dĺžke cca 846 metrov. Začiatok predmetného cyklochodníka je navrhovaný pri lávke cez rieku Poprad, ďalej bude vedený pozdĺž povodia rieky Poprad na miestnu komunikáciu ul. Továrenskej v smere na autobusovú stanicu a s ukončením pri priechode pre chodcov ulice Popradskej na ceste I/68. Súčasťou ŽoNFP budú výdavky na cyklo značenie v meste vrátane doplnkovej cyklistickej infraštruktúry (cyklostojany, cykloprístrešky).

Maximálna výška pomoci nenávratného finančného príspevku nie je výzvou stanovená.

**Celková výška oprávnených výdavkov projektu je 320.559,71 € s DPH, z toho 304.531,72 € (95 %) predstavuje žiadaná výška NFP a 16.027,99 € (5 %) s DPH spolufinancovanie Mesta Stará Ľubovňa.**

**K navýšenia oprávnených výdavkov projektu došlo v dôsledku zistení nezrovnalostí medzi vypracovaným rozpočtom a projektovou dokumentáciou pri príprave samotnej ŽoNFP.**

Sprostredkovateľský orgán zabezpečí vydanie rozhodnutia najneskôr v termíne do 35 pracovných dní od konečného termínu daného hodnotiaceho kola. Do lehoty sa samozrejme nezapočítava lehota potrebná na predloženie chýbajúcich náležitostí zo strany žiadateľa, a preto si sprostredkovateľský orgán vyhradzuje právo na predĺženie lehoty na vydanie rozhodnutia o ŽoNFP.